COMUNA SÂNTANDREI

Nr.3218 din 07.03.2019
INFORMARE privind intenţia de elaborare 

Plan Urbanistic Zonal ”Lotizare teren pentru locuințe cu funcțiuni complementare, nr.cad.5934 sat Sîntandrei, comuna Sîntandrei, județul Bihor”
Proiectant: S.C. ARCHISTUFF STUDIO S.R.L. – arh. Popa Silviu-Adrian
Terenul propus pentru parcelare  este situat în nordul localității Sântandrei, fiind mărginit  intre  drumul de exploatare existent la nord, drumul propus pentru prelungire la sud, parcelarea de pe strada Crișului la est și parcele arabile private la vest. Acest teren este compus din două loturi identificate prin nr.cad.2710, înscris în CF nr.2710 (CF sporadic nr.53134) cu suprafața de 5000 mp în proprietatea domnilor Sîrca Florian și Chipe Dumitru-Dacian în cotă de ½ fiecare și nr.cad 8702 înscris în CF nr.8702 (CF sporadic nr.56376) cu suprafața de 5000 mp, în proprietatea domnului Mărcuș Petru, în cotă de 1 /1 .
 Accesul la teren se face din drumul județean DJ 797, pe străzi existente și în final din drumul situat pe latura nordică cu un profil de 6m și care este propus pentru lărgire la 12m.  Accesul se mai poate face și pe drumul necadastrat din partea sudică a terenurilor. Crearea drumurilor noi cât și lărgirea celor  existente se va realiza prin cedarea de teren  a proprietarilor adiacenți acestora.
 Conform PUG valabil, din 2006, terenul se află în intravilan – UTR 1, subzona AN - zonă de agricultură neoluantă, în proximitatea zonei L3- zonă de locuințe și funcțiuni complementare. Deoarece se dorește parcelarea pentru amplasarea de locuințe este necesară elaborarea unui PUZ Reglementările propuse prin PUZ vor defini funcțiunile zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități în corelare cu documentațiile de urbanism aprobate și respectând cerințele HGR nr.525/1996 privind locurile de parcare și zonele verzi aferente funcțiunilor propuse.
 Prin P.U.Z. se urmărește parcelarea terenului în parcele dispuse pe o parte și alta a unui drum median nou creat cu lățimea de 9 m.
Terenul ce se doreste a fi lotizat nu este traversat de rețele de utilități. Pentru asigurarea cu energie electrică a viitoarelor parcele se va face extinderea rețelei de distribuție existentă pe drumul  public cu nr.cad.10119 – str.Zorilor. Până la extinderea rețelelor de apă și canalizare, alimentarea cu apă se va face din puțuri forate pe fiecare parcelă, iar  canalizarea în rezervoare impermeabile, vidanjabile, amplasate spre stradă, pe fiecare lot, cu respectarea Legii protecției mediului.
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 07.03 – 16.03.2019. 

Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii.
                                  Primar
                       Consilier Urbanism   

